CELEX: C2007/155/34
Language: da
Date: 2007-07-07 00:00:00
Title: Sag C-250/07: Sag anlagt den 24. maj 2007 — Kommissionen for De Europæiske Fællesskaber mod Den Hellenske Republik

7.7.2007   
            
            
               DA
            
            
               Den Europæiske Unions Tidende
            
            
               C 155/17
            
         Sag anlagt den 24. maj 2007 — Kommissionen for De Europæiske Fællesskaber mod Den Hellenske Republik
   (Sag C-250/07)
   (2007/C 155/34)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Patakia og D. Kukovec)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik ved ikke forudgående at have offentliggjort en udbudsbekendtgørelse og ubegrundet have forsinket sin besvarelse af klagerens krav om oplysninger om begrundelsen for afslaget på hans tilbud har tilsidesat den forpligtelse til at offentliggøre udbudsbekendtgørelsen før iværksættelsen af udbudsproceduren, som påhviler Den Hellenske Republik i henhold til artikel 20, nr. 2, i direktiv 93/38/EØF (1) om samordning af fremgangsmåderne ved tilbudsgivning inden for vand- og energiforsyning samt transport og telekommunikation, samt den forpligtelse, som påhviler den i henhold til artikel 41, nr. 4, i direktiv 93/38/EØF, således som disse er fortolket i De Europæiske Fællesskabers Domstols praksis.
            
         
               —
            
            
               Den Hellenske Republik tilpligtes at afholde sagens omkostninger.
            
         Søgsmålsgrunde og væsentligste argumenter
   Kommissionen modtog en klage vedrørende en uregelmæssighed i den udbudsprocedure, som Dimosia Epicheirisi Ilektrismou (offentlig virksomhed for elektroenergi, herefter »DEI«) havde iværksat med henblik på undersøgelse, forsyning, transport, installation og ibrugtagelse af 2 elektroenergiværker ved termoelektricitetcentralen i Atherínolakkos på Kreta.
   Kommissionen har anført, at DEI ikke har offentliggjort udbudsbekendtgørelsen i strid med artikel 20, nr. 2, litra a), i direktiv 93/38/EØF, som fastsætter undtagelser for denne forpligtelse, såfremt der foreligger bestemte betingelser, som må fortolkes snævert. Kommissionen har navnlig anført, at DEI har anlagt en fejlfortolkning af betingelsen vedrørende »ikke er afgivet noget antageligt bud« samt vedrørende »de oprindelige kontraktbetingelser ikke ændres væsentligt til slut« som begrundelse for at anvende nævnte undtagelser i ovennævnte bestemmelse.
   Kommissionen har desuden anført, at det i denne sag ikke er muligt at henvise til bydende hensyn og sagens yderst hastende karakter eller uforudsigelige begivenheder som omhandlet i artikel 20, nr. 2, litra d), eftersom disse ikke var blevet godtgjort af DEI.
   Kommissionen har endelig under henvisning til Domstolens praksis anført, at det var godtgjort, at begrundelsen for afslaget på klagerens tilbud var sket med betydelig forsinkelse i strid med artikel 4, nr. 4, i direktiv 93/38/EØF.
   Kommissionen har følgelig påstået, at Den Hellenske Republik har tilsidesat forpligtelser, som påhviler den i henhold til artikel 20, nr. 2, og artikel 41, nr. 4. i direktiv 93/38/EØF.
   
      (1)  EFT L 199 af 9.8.1993, s. 84.